32. ΑΠΟΦΑΣΗ ΥΠΟΥΡΓΟΥ ΓΕΩΡΓΙΑΣ Αριθ. 89988/17724 της 14 Δεκ. 1979/23 Φεβρ. 1980  (ΦΕΚ Β΄ 183)  Περί εγκρίσεως διαγραφής ζωϊκού κεφαλαίου, λόγω θανής και αναλωσίμων και μονίμων κινητών υλικών, λόγω αχρηστότητας, κυριότητας του Κ.Τ.Γ.Κ. και Δασών και Κρατικής Σποροπαραγωγής. Έχοντας υπόψη: 1.Τις διατάξεις:α)του αριθ. 400/76 Νόμου «περί Υπουργικού Συμβουλίου και Υπουργείων», β) του αριθ. 433/77 Π.Δ/τος «περί Οργανισμού του Υπουργείου Γεωργίας», γ)του αριθ. 389/1943 Νόμου «περί τροποποιήσεως και συμπληρώσεως των διατάξεων, περί Κ.Τ.Γ.Κ. και Δασών κ.λπ.» και του 284/1961 Β.Δ/τος «περί τροποποιήσεως και συμπληρώσεως των διατάξεων, περί Διοικήσεως, Διαχειρίσεως και Λειτουργίας του Κ.Τ.Γ.Κ. και Δασών», δ)του 637/1974 Π.Δ/τος «περί αντικαταστάσεως της υποπεριπτ. β4 της περιπτ. Α της παρ. 1 του άρθρ. 13 του αριθ. 284/1961 Β. Δ/τος», ε)του 336/1977 Π.Δ/τος «περί εξαιρέσεως εκ των διατάξεων του αριθ. 496/1974 Ν.Δ/τος, περί Λογιστικού των Ν.Π.Δ.Δ., του Κ.Τ.Γ.Κ. και Δασών, των Τ.Γ.Κ. και Δασών και των Ταμείων Προστασίας Ελαιοπαραγωγής, Νομικών Προσώπων Δημοσίου Δικαίου αρμοδιότητος του Υπουργείου Γεωργίας». 2.Την 241223/2680/4-4-1973 κοινή απόφαση των Υπουργών παρά τω Πρωθυπουργώ και Εθνικής Οικονομίας, περί τροποποιήσεως της αριθ. 102756/6666/13-6-1967 ομοίας των Υπουργών Συντονισμού και Γεωργίας, περί ανασυνθέσεως του Διοικητικού Συμβουλίου του Κ.Τ.Γ.Κ. και Δασών. 3.Την 28055/9230/992/εγκ. 38/18-3-1974 εγκύκλιο διαταγή, περί διαδικασίας εκποιήσεως, διαθέσεως και διαγραφής, αχρήστων ή ακαταλλήλων υλικών, κυριότητας Κρατικής Σποροπαραγωγής. 4.Την 60339/8416/εγκ. 86/22-6-1974 εγκύκλιο διαταγή, περί διαδικασίας εκποιήσεως, διαθέσεως και διαγραφής αχρήστων ή ακαταλλήλων υλικών και προϊόντων παραγωγής κτημάτων, κυριότητας του Κ.Τ.Γ.Κ. και Δασών. 5.Την ανάγκη της διαγραφής του ζωικού κεφαλαίου, λόγω θανής και των αναλωσίμων και μονίμων πάσης φύσεως κινητών υλικών, λόγω αχρηστότητας, κυριότητας του Κ.Τ.Γ.Κ. και Δασών και Κρατικής Σποροπαραγωγής από τα βιβλία ζωικού κεφαλαίου και υλικού των Υπηρεσιών και Ιδρυμάτων αρμοδιότητας του Υπουργείου Γεωργίας, με αποφάσεις των Προϊσταμένων των εν λόγω Υπηρεσιών και Ιδρυμάτων, προς αποκέντρωση από την Κεντρική Υπηρεσία του Υπουργείου του δευτερευούσης σημασίας αντικειμένου τούτου. 6.Τη σύμφωνη γνώμη των αρμοδίων Κεντρικών Τεχνικών Δ/νσεων του Υπουργείου Γεωργίας, περί της ανάγκης αποκεντρώσεως του ανωτέρω αντικειμένου. 7.Την 320598/12-5-1978 απόφαση των Πρωθυπουργού και Υπουργού Γεωργίας, περί αναθέσεως ασκήσεως αρμοδιοτήτων στους Υφυπουργούς Γεωργίας, αποφασίζουμε: 1.Εγκρίνουμε τη, βάσει των διατάξεων της παρ. Ββ2 του άρθρ. 13 του αριθ. 284/1961 Β.Δ/τος διαγραφή ζωικού Κεφαλαίου, λόγω θανής, αξίας μέχρι 100.000 δραχμών το μήνα, κυριότητος του Κ.Τ.Γ.Κ. και Δασών, από τα βιβλία ζωικού Κεφαλαίου των Υπηρεσιών και Ιδρυμάτων του Υπουργείου Γεωργίας, βάσει πρακτικών των μονίμων επιτροπών και του αρμοδίου κτηνιάτρου, περί της διενεργείας νεκροψίας των θανόντων ζώων. 2.Εγκρίνουμε τη, βάσει των διατάξεων της παρ. Αβ και Ββ1 του άρθρ. 13 του αριθ. 284/1961 Β.Δ/τος, διαγραφή του πάσης φύσεως αναλωσίμου και μονίμου κινητού υλικού, λόγω αχρηστότητος και μη έχοντος εμπορική αξία ούτε ως πρώτη ύλη, αξίας κτήσεως μέχρι 200.000 δραχμών κυριότητος του Κ.Τ.Γ.Κ. και Δασών και Κρατικής Σποροπαραγωγής, από τα βιβλία υλικού των Υπηρεσιών και Ιδρυμάτων του Υπουργείου Γεωργίας, βάσει των πρακτικών των μονίμων των επιτροπών και την καταστροφή των υλικών τούτων με κάθε μέσο. 3.Εξουσιοδοτούμε τους Νομάρχες ή τα εξουσιοδοτημένα απ’ αυτούς Όργανα των Περ/κών Υπηρεσιών Νομαρχιακού επιπέδου, τους Προϊσταμένους των διανομαρχιακών Υπηρεσιών και τους Προϊσταμένους των Γενικών Περ/κών Υπηρεσιών εξαρτωμένων εκ της Κεντρικής Υπηρεσίας ή τους νομίμους αναπληρωτές αυτών, σε περίπτωση μακροχρονίου κωλύματος, για την κατά τ’ ανωτέρω, έκδοση των αποφάσεων διαγραφής του θανόντος ζωικού Κεφαλαίου και του αχρήστου αναλωσίμου και μονίμου κινητού-υλικού, προκειμένου δε περί της διαγραφής υλικού των Τομέων Εποπτειών και Περ/κών Δ/νσεων Εγγ. Βελτιώσεων, εξουσιοδοτούμε τους Προϊσταμένους ή τους νομίμους αναπληρωτές των Περ/κών Δ/νσεων Ε.Β. Οι αποφάσεις διαγραφής θα εκδίδονται στην αρχή κάθε μηνός για τους θανάτους του ζωικού κεφαλαίου του προηγουμένου μηνός και στο τέλος κάθε έτους ή και ενδιάμεσα για τη διαγραφή των αχρήστων αναλωσίμων και μονίμων κινητών υλικών και θα κοινοποιούνται στις αρμόδιες Προϊστάμενες Κεντρικές Τεχνικές Δ/νσεις των Υπηρεσιών και Ιδρυμάτων που κάνουν τις διαγραφές. 4.Η απόφαση αυτή να δημοσιευθεί στην Εφημερίδα της Κυβερνήσεως και μετά ένα μήνα από τη δημοσίευσή της καταργείται κάθε γενική ή ειδική διάταξη που αντίκειται στις διατάξεις της ή ρυθμίζει με άλλο τρόπο τα ίδια θέματα. (Μετά τη σελ. 204,30) Σελ. 204,301 Τεύχος 767-Σελ. 73 Κεντρικό Ταμείο Γεωργίας,Κτηνοτροφίας και Δασών 16.Β.α.32 